SZENTPÉTERSZEG KÖZSÉGI ÖNKORMÁNYZAT KÉPVISELŐ-TESTÜLETÉNEK JEGYZŐKÖNYVE 2013. 10. 31. NAPJÁN MEGTARTOTT RENDES NYÍLT ÜLÉSÉRŐL
J E G Y Z Ő K Ö N Y V

Készült: 
Szentpéterszeg Községi Önkormányzat Képviselő-testületének



2013. október 31-én 13 órai kezdettel megtartott nyílt ülésén 

Az ülés helye: Szentpéterszeg Községi Önkormányzat Tanácskozó terme
Jelen vannak: Olajos Mihály 



polgármester, 
 Cs. Balogh Gyula



települési képviselő

 Kovács Imre 




települési képviselő 
 Harasztosi Gyula 



települési képviselő
 Közös önkormányzati hivatal részéről:        
 Dr. Vámosi Margit Tünde 
jegyző 
                         Ékes-Tornyi Edina



  jegyzőkönyvvezető
                         Roóné Gombos Andrea


  pénzügyi előadó
Meghívott vendégek: -
Olajos Mihály polgármester: Tisztelettel köszöntöm a megjelenteket és megállapítom, hogy határozatképes a testület, négy képviselő van jelen. A meghívót és az írásos előterjesztést minden képviselő megkapta. Kérem, a testület tagjait kézfelnyújtással jelezzék, ha egyetértenek a meghívóban szereplő napirendi pontokkal és azok sorrendjével. 

A döntéshozatalban résztvevők száma: 4 fő

A Képviselő-testület 4 igen szavazattal a következő határozatot hozta:
100/2013. (X. 31.)Önk. számú

HATÁROZAT
Szentpéterszeg Község Önkormányzat Képviselő-testülete a meghívóban szereplő napirendi pontokat az alábbiak szerint fogadja el.

Napirend: 



              1./
Tájékoztató az előző testületi ülés óta eltelt időszakról
                                       Előadó: Olajos Mihály polgármester
                             2./
Az önkormányzat 2013. évi költségvetéséről szóló 2/2013. (III.13.) sz.   

                                       rendelet módosítás megtárgyalása

                                       Előadó: Roóné Gombos Andrea
3./
2013. évi költségvetés háromnegyedéves végrehajtásáról szóló beszámoló megtárgyalása
 




Előadó: Roóné Gombos Andrea


 4. /
Az önkormányzat 2014. évi költségvetési koncepciójának megtárgyalása

          

  
Előadó: Roóné Gombos Andrea

 5./
Adórendeletek felülvizsgálata

                     
             Előadó: Olajos Mihály polgármester



 6./        Egyebek                                      
1. napirendi pont: Tájékoztató az előző testületi ülés óta eltelt időszakról

Olajos Mihály: Az előző testületi ülés óta eltelt időszak beszámolója következik. Testvértelepülésünk Szilágy Kémer nótaestjén hét fő képviseltette magát, színvonalas program volt. 

A települést érinti még, hogy az illegális hulladéklerakó rekultivációja nem fejeződött be teljesen. Egyenlőre még ezen a területen csak kaszálni lehet. Napelemes energia park létrehozásában lehetne gondolkodni, melyre alkalmas ez a terület. A település energiaszükségletének egy részét lehetne fedezni egy ilyen napelemes rendszer megépítésével, melyhez befektetők kellenének.
A jövő héten pénteken rendezzük meg a Szépkorúak napját Szentpéterszegen, mely program lebonyolításához a helyben házi gondozást végző szervezetek is támogatták az önkormányzatot. Van-e kérdés az elmúlt időszak beszámolójával kapcsolatosan?
Cs. Balogh Gyula: Szeretnék informálódni arról, hogy milyen polgármesteri találkozó zajlott a községben?
Olajos Mihály: Az első alkalommal a Magyar Önkormányzatok Szövetsége kérte fel a települést arra, hogy az egyik házigazdája lehetne az országos roadshownak, mely a közfoglalkoztatás tapasztalatait kívánta megosztani az ország települései között. A második találkozó egy kerekasztal-beszélgetés volt, melyen a mezőgazdasági startmunka mintaprogramok és a szociális szövetkezetek tapasztalatcseréje folyt. Magyarhomorogon egyeztető tárgyalások történtek azzal kapcsolatosan, hogy melyik település mit termesszen a túltermelés megakadályozására.  Vannak olyan elképzelései a kistérségi együttműködőknek, hogy szükség lenne egy helyi termékek boltjára, ahol a megtermelt áruk, termékek cseréje történhetne, melyet Berettyóújfaluban képzelünk el. A belügyminisztérium célja az, hogy a közmunkaprogram fokozatosan önálló és fenntartható legyen és menjen át a szociális szövetkezetekbe. A továbbiakban a szociális szövetkezet foglalkoztassa az embereket, mert az állam ki akar vonulni a foglalkoztatásból. 
Kovács Imre: Két hozzászólásom is lenne. A napelemes rendszer hasznos, de véleményem szerint nincs szükségünk gazdasági befektetőre a napelemes rendszer pályázatához. A„Szegről-végről” Szociális szövetkezet ügyvezető igazgatójával beszéltem és elmondta az elképzeléseit a foglalkoztatással, oktatással kapcsolatosan.  

Olajos Mihály: Az eddigi pályázati lehetőségek, kiírások 50%-os önerőt írtak elő a napelemes rendszer megépítéséhez. Ez egy 100 millió Forintos befektetés, melyhez nincs meg a szükséges önerőnk, és ekkora nagyságrendű hitelt nem kapunk. Segítség nélkül nem tud megvalósulni jelenleg egy ilyen piaci befektetés. Ehhez egy olyan gazdasági társaság kell, aki hozzáteszi a másik ötven százalékot.
Harasztosi Gyula: A gépkocsi eladásokról érdeklődnék. A volt jegyzői Suzuki gépjárművet sikerült-e eladni? 
Olajos Mihály: A hirdetésre sok érdeklődő volt, egy komolynak is bizonyult. A vevő 740.000.-Ft-ot adott volna érte, mely vételárba bele is egyezett a képviselő-testület egy telefonos megbeszélés alkalmával. Ez a vevő sajnos nem jött érte, a viszonteladók pedig kevesebb összeget adnának érte. Magánszemélyek nem nagyon érdeklődnek, pedig a honlapunkon is közzétettük. A busz eladásával érdemben nem tudtam foglalkozni.
Kovács Imre: Ki kell plakátolni a faluban, hogy a helyi lakosság is értesüljön.

Olajos Mihály: Tudni szükséges még, hogy a Westend City Centerben megrendezésre került egy címerkiállítás és sajtótájékoztató, melyen kedvező hirdetési lehetőséget ajánlottak. A településünk címere és további hasznos információkat tartalmazó anyag megjelenésével lehetett élni. Egy 100 m2-es felületen lehetősége van a községnek arra, hogy a település címere megjelenjen. Egy másik lehetőség egy QR kód megvétele, mely széleskörű információt, jellemző adatokat nyújtana Szentpéterszegről. Ígéretet kaptam arra, hogy 15.000Ft-ért fent lesz a címer egész évben, és az első 140 település a QR kódot támogatói segítséggel ingyen kapja meg. Hasznos lenne ha ilyen információkat láthatnának a településről a péterszegi kötődésűek, elszármazottak.
Olajos Mihály: Van-e kérdés? Amennyiben nincs, kérem a testület tagjait kézfelnyújtással jelezzék, ha elfogadják a tájékoztatót?
A döntéshozatalban résztvevők száma: 4 fő
A Képviselő-testület 4 igen szavazattal az előző képviselő-testületi ülés óta eltelt időszakról a tájékoztatót elfogadta.
2. napirendi pont: Az önkormányzat 2013. évi költségvetéséről szóló 2/2013. (III.13.) számú
                                   rendelet módosítás megtárgyalása

Olajos Mihály: Az írásos előterjesztés minden képviselő megkapta. Van kiegészítés, szóbeli hozzáfűznivaló? 
Roóné Gombos Andrea: Nincs.

Olajos Mihály: A rendelet módosítás előterjesztésével kapcsolatosan van-e kérdés? A téli közfoglalkoztatásban sokkal nagyobb létszámot várnak el idén, ez az egyik módosítási ok.
Kovács Imre: Szerintem kicsik a táblázatok és nagyobb és részletesebb lehetne. Jónak tartom a beszámolót, de nem tudom elfogadni. Szokás szerint több információt szeretnék. Kíváncsi vagyok arra, hogy az egyes tételek mit tartalmaznak. Meg kellene magyarázni jobban, hogy mi az a 42 millió Ft személyi bér, mik voltak a dologi kiadások. Melyik volt a 19 milliós pályázat?
Roóné Gombos Andrea: Szakfeladatra leosztva a béreket, külön óvodai és intézményi étkeztetési szinten. Az egész éves személyi bérről van szó: a közmunkaprogramok személyi juttatása és az óvodai, konyhai dolgozók és a polgármester bére. Plusz juttatást senki nem kapott, az óvónők bérét kellett emelni a törvényi változások miatt. A személyi juttatás növekedése az év közbeni közmunkások béremelésével van összefüggésben. A pályázati összeg pedig a hétszínvilág tanórán kívüli foglalkozások és a könyvtár fejlesztése.
Olajos Mihály: A 80 milliós dologi kiadás a rezsi költséget jelenti.

Roóné Gombos Andrea: Egy 18 milliós tartozást egyenlítetünk ki az előző évi számlákból. A többi a rezsi, és az éves fenntartási költségek.
Cs.Balogh Gyula:  Több hálón is keresztülmegy egy ilyen költségvetés módosítás.
Harasztosi Gyula: Én is valószínűsítem, hogy a törvényben leírtaknak megfelel. Mivel senki sem ért hozzá, ezért az lenne a jó, ha 10 nappal a beterjesztése előtt tudnánk tárgyalni. Ezt is tárgyalhatná a képviselő-testület előtt egy háromfős bizottság. 
Cs.Balogh Gyula: Véleményem szerint most is négyen vagyunk az ülésen, nehezen jön össze három ember.
Olajos Mihály: A jövő évi költségvetés összeállítása, megtárgyalása előtt lehetne egy ilyen bizottságot létrehozni. Ugyanakkor most egy elfogadott rendelet módosításáról van szó. 
Roóné Gombos Andrea: 2014. január 20. után lehet szó róla, hogy a jövő évi gazdálkodás elkészítése előtt összeüljünk.
Olajos Mihály: Meg lesz hirdetve egy nap a költségvetés elfogadása előtt. Van-e további kérdés a rendeletmódosítással kapcsolatosan? Maradéktalanul választ kaptunk? Kérem a testület tagjait kézfelnyújtással jelezzék, ha elfogadják az előterjesztésben lévő költségvetési rendelet módosítási javaslatot. 

A döntéshozatalban résztvevők száma: 4 fő

A Képviselő-testület 3 igen szavazattal és 1 ellenvélemény mellett (Kovács Imre) a képviselő-testület a következő határozatot hozta:

101/2013. (X. 31.)Önk. számú

HATÁROZAT
Szentpéterszeg Községi Önkormányzat Képviselő-testülete megvitatta az előterjesztésben szereplő az önkormányzat 2013. évi gazdálkodásáról szóló 2/2013.(III.13.) számú rendelet módosítását és döntése alapján 3 igen szavazattal és 1 ellenvélemény mellett nem elfogadta el a benne foglaltakat.
Határidő: azonnal

Felelős: Olajos Mihály
3. napirendi pont: 2013. évi költségvetés háromnegyedéves végrehajtásáról szóló beszámoló
         megtárgyalása


Olajos Mihály: Az írásos előterjesztés minden képviselő megkapta. Van-e kérdés, hozzászólás? Amennyiben nincs kérdés akkor szavazásra teszem az önkormányzat háromnegyed éves beszámolóját. Kérem a testület tagjait kézfelnyújtással jelezzék, ha elfogadják az előterjesztésben lévő határozati javaslatot a 2013. évi háromnegyedéves beszámolóról. 

A döntéshozatalban résztvevők száma: 4 fő

A Képviselő-testület 4 igen szavazattal hozta meg az alábbi határozatot: 

102/2013. (X. 31.)Önk. számú

HATÁROZAT
Szentpéterszeg Község Önkormányzatának Képviselő-testülete az önkormányzat 2013. évi  harmadik negyedéves költségvetés végrehajtásáról szóló beszámolót 

	136.764 .E Ft
	Költségvetési bevétellel

	
	

	160.813.E Ft
	Költségvetési kiadással




hagyja jóvá. Továbbá a Szentpéterszeg Községi Önkormányzat 2013. évi gazdálkodásának háromnegyed éves helyzetéről szóló könyvvizsgálói véleményt is elfogadja.
Az önkormányzat mérlegszerűen bemutatott kiadásait, bevételeit önkormányzati szinten az 1. mellékletben foglaltaknak megfelelően fogadja el. 

A működési bevételek és kiadások, valamint a tőkejellegű bevételek és kiadások mérlegét az 2.1. és a 2.2. melléklet szerint fogadja el.

A képviselő-testület az Önkormányzat 2013. III. negyedéves gazdálkodását részletesen a következők szerint fogadja el:

Az önkormányzat, bevételi és kiadási előirányzatainak teljesítését a 9. számú mellékletekben foglaltaknak megfelelően hagyja jóvá.

Az önállóan működő költségvetési szerv bevételi és kiadási előirányzatainak teljesítését a 12. számú mellékletekben foglaltaknak megfelelően hagyja jóvá.

A képviselő-testület utasítja az önkormányzat jegyzőjét, hogy a költségvetési maradványt érintő fizetési kötelezettségek teljesítését biztosítsa, illetve kísérje figyelemmel.

Határidő: folyamatos

Felelős: Olajos Mihály
4. napirendi pont: Az önkormányzat 2014. évi költségvetési koncepciójának megtárgyalása
Olajos Mihály: Az előterjesztésben szerepelt az önkormányzat és a Hencidai Közös Önkormányzati Hivatal 2014. évi költségvetési koncepciójának taglalása. A kettő szoros egységben van egymással. 
Roóné Gombos Andrea: Tudni kell, hogy jövőre 10 millió Forint fölötti felhalmozási célú hitelt nem lehet felvenni, ugyanis ahhoz már állami hozzájárulás kell. Dologi résznél 6,7 %-os növekedést számoltam, és azt is tudomásul kell venni, hogy a rezsicsökkentés még nem érinti az önkormányzatot. 
Olajos Mihály: Elfogadjuk-e a települési önkormányzat és a Hencidai Közös Önkormányzati Hivatal előterjesztésekben szereplő 2014. évi költségvetési koncepcióját? Kérem a testület tagjait kézfelnyújtással jelezzék, ha elfogadják.
A döntéshozatalban résztvevők száma: 4 fő

A Képviselő-testület 4 igen szavazattal a következő határozatot hozta meg. 

103/2013. (X. 31.)Önk. számú

HATÁROZAT
Szentpéterszeg Községi Önkormányzat képviselő-testülete megtárgyalta a Szentpéterszeg Községi Önkormányzat és a Hencidai Közös Önkormányzati Hivatal 2014. évre szóló költségvetési koncepcióját, és azt a vitában elhangzottak figyelembe vételével elfogadta. A költségvetési rendelet-tervezet elkészítése során a következő feladatok elvégzését tartja szükségesnek:

1. A végleges költségvetés összeállítása során a következő alapelvek érvényesülését kell biztosítani:

	
	· Bevételek maximális növelése 

	
	· Kiadások csökkentése

	
	· Ésszerű, takarékos gazdálkodás a vagyonnal


Felelős: polgármester

Határidő: folyamatos, illetve 2014. január 31.

2. A bevételek növelése, illetve megalapozása érdekében el kell készíteni a helyi adórendeletek módosítására vonatkozó javaslatot.

Felelős: jegyző

Határidő: november havi képviselő-testületi ülés.

3. A költségvetési rendelet-tervezet összeállítása során fejlesztési célú hitel nem haladhatja meg a 10. 000.000 forintot. 

Felelős: jegyző

Határidő: folyamatos, illetve a költségvetési rendelet-tervezet benyújtásának időpontja.

4. A működési kiadások tervezése során az előző évi módosított előirányzathoz képest

	Dologi kiadások 
	területen
	6,7.%-os
	növekedéssel,

	Személyi juttatások és járulékaik
	területen
	változatlan összeggel,

	
	
	
	


kell számolni.

Felelős: jegyző

Határidő: a költségvetési rendelet-tervezet benyújtásának időpontja.

5. A képviselőtestület a folyamatban lévő beruházások és felújítások közül 

	A pályázati beruházási
	feladatok változatlan ütemben történő folytatását,


tartja szükségesnek és lehetségesnek.

Felelős: polgármester

Határidő: folyamatos, illetve a költségvetési rendelet-tervezet benyújtásának időpontja.

6. A folyamatban lévő fejlesztéseken túl, további fejlesztési kiadás, csak az alapvető működés biztosításán túlmenően rendelkezésre álló források függvényében lehetséges. 

Felelős: jegyző

Határidő: a költségvetési rendelet-tervezet benyújtásának időpontja.

7. A végleges költségvetési rendelet-tervezet kidolgozása során tovább kell keresni a bevételek növelésének és a kiadások csökkentésének lehetőségeit.

Felelős: jegyző

Határidő: folyamatos, illetve a költségvetési rendelet-tervezet benyújtásának időpontja.

8. Az intézmények költségvetési előirányzatait az intézményvezetőkkel történő egyeztetés útján kell kialakítani.

Felelős: jegyző

Határidő: folyamatos, illetve a költségvetési rendelet-tervezet benyújtásának időpontja.

5. napirendi pont: Adórendeletek felülvizsgálata
Olajos Mihály: Az előterjesztésben szerepelt egy adórendelet tervezet amit törvényi kötelezettség szerint módosítottunk, mely alapjaiban nem változtatta meg a helyi adókat.
Kovács Imre: Tehát minden marad változatlan?
Olajos Mihály: Az adórendelet-tervezetben nem változtattunk összeget, jelenleg ez az év saját bevételeink tekintetében jól alakult.  Kérem szavazzunk.
A döntéshozatalban résztvevők száma: 4 fő

A Képviselő-testület 4 fő igen szavazattal a következő rendeletet alkotta:

Szentpéterszeg Község Önkormányzata

14/2013. (X.31.) önkormányzati rendelete

a helyi adókról

Szentpéterszeg Község Önkormányzata az Alaptörvény 32. cikk (2) bekezdésében, valamint a helyi adókról szóló 1990. évi C. törvény 1.§ (1) bekezdésében kapott felhatalmazás alapján, az Alaptörvény 32. cikk (1) bekezdés a) és h) pontjában meghatározott feladatkörében eljárva a helyi adókról a következő rendeletet alkotja:

1. Magánszemélyek kommunális adója

1.§ A magánszemélyek kommunális adója évi mértéke adótárgyanként 4.000 Ft.

2.§ (1) Az adó mértéke 50 %-át kell fizetnie az adóalanynak, aki beépítetlen belterületi földrészlet tulajdonával rendelkezik.

(2) Mentesül az adó megfizetése alól az adóalany, aki hadirokkant és hadi gondozott.

2. Helyi iparűzési adó

3.§ A helyi iparűzési adó évi mértéke az adóalap 1,6 %-a.
4.§ Azok a vállalkozások, amelyek éves adó befizetése az 1 millió forintot meghaladja, az adójuk 20 %-ának felhasználására javaslatot tehetnek az alábbi önkormányzati közérdekű célokra:
a) településüzemeltetési, felújítási munkákra,

b) kommunális beruházásokra,

c) környezetvédelmi, közterületrendezési feladatokra,

d) sport feladatokra,

e) kulturális és közbiztonsági célra,

f) egészségügyi, szociális célra,

g) oktatásra.

1. Záró rendelkezések

5.§ (1) Ez a rendelet 2014. január 1. napján lép hatályba.

(2) Hatályát veszti Szentpéterszeg Község Önkormányzati Képviselőtestületének a magánszemélyek kommunális adójáról szóló 1/1991. (II.20.) sz. rendelete és Szentpéterszeg Község Önkormányzati Képviselőtestületének a helyi iparűzési adóról szóló 12/1996. (XI.29.) sz. rendelete.
Szentpéterszeg, 2013. október 31.

            Olajos Mihály                                                                     Dr. Vámosi Margit Tünde

            polgármester                                                               
A rendelet 2013. október 31. napján a polgármesteri hivatal hirdetőtáblájára kihelyezéssel kihirdetésre került.


                                                                                            
  Dr. Vámosi Margit Tünde








                             jegyző 

6. napirendi pont: Egyebek

6. napirendi pont A.)

Olajos Mihály: Az egyebek tárgyalásánál kiküldésre került egy kérelem Kun Tibor és Kun Tibornétól, akik ingatlanokat szeretnének venni vagy cserélni az önkormányzattal. Az ajánlatban beépítetlen telkekről van szó, ezért elzárkóznék az ingatlanok eladásától, inkább az ingatlanok cseréje felé hajlanék. A felajánlott zártkertek a jelenlegi használatunkba lévőkhöz  közeliek, és így még nagyobb területen tudnánk gazdálkodni. Az ingatlanok cseréjével a kérelmező célja egy gabonatároló kialakítása és egy géppark létrehozása, hogy minél könnyebben lehessen kijutni a településről, hiszen ez a falu szélén lenne.
Kovács Imre: A kérelmező engem is megkeresett, hogy mi a véleményem róla. Véleményem szerint támogatható a dolog, mert találkoznak az érdekek, hogy a falunak is jobb lesz, az önkormányzatnak is és egy lakosnak is. 

Harasztosi Gyula: Nem tudom a kérelmet támogatni és elfogadni, mert ezek a telkek, amik a kérelemben szerepelnek építésre alkalmasak, beépítési kötelezettségük volt.
Cs. Balogh Gyula: A cserére felajánlott területek között 600m2-esek is vannak. Mi 40.000.Ft-ért vettünk most egy vékás zártkertet, és nem 50.000. Ft helyben egy aranykorona. Nem kedvező számunkra a csere, és csatlakozok ahhoz, hogy lehet még arra a területre építeni is.

Kovács Imre: Lehetőségük lenne a mezőgazdálkodással foglalkozóknak arra, hogy a település szélén legyen a gépparkja, és ezzel ne zavarja a lakosságot. Ez egy csere lenne. Kérjünk még hozzá kerteket.

Olajos Mihály: Van-e kérdés, vélemény a cserével kapcsolatosan? Véleményem szerint a most beadott kérelmet ilyen formában nem kellene elfogadni. Adjon 12 vékás földet, a kérelemben leírt dupla területet. Ez már jó üzlet lenne, és a zártkerteket be lehetne venni a mezőgazdasági startmunka mintaprogramba.
Cs. Balogh Gyula: Semmi hasznunk nincsen ebből a cseréből, ez nem előnyös a falunak. Meg kell hagyni a telkeket egy betelepülő iparosnak.
Harasztosi Gyula: Szerintem építési telkekről van szó és ne változtassunk az elképzeléseinken. Most nem vagyunk teljes létszámban a döntéshez, ezért javaslom, várjunk a szavazással.

Kovács Imre: A növénytermesztéshez jó lenne a zártkert, és a dupla annyi terület az önkormányzatnak.

Cs. Balogh Gyula: Úgy gondolom, hogy ez a csere nem áll érdekünkben. Most is szavazhatunk, de én nemmel fogok szavazni. A kérelmező dolga, hogy beadja –e újra más ajánlattal.
Olajos Mihály: Tudunk szavazni? Aki elfogadja Kun Tibor és felesége kérelmét kézfelnyújtással jelezze.
A döntéshozatalban résztvevők száma: 4 fő

A Képviselő-testület 2 fő igen szavazattal és 2 fő ellen véleménnyel (Cs. Balogh Gyula, Harasztosi Gyula) a következő határozatot hozta meg. 

104/2013. (X. 31.)Önk. számú

HATÁROZAT
Szentpéterszeg Községi Önkormányzat Képviselő-testülete Kun Tibor és Kun Tiborné Szentpéterszeg, Jókai u. 3. szám alatti lakosok kérelmével kapcsolatosan az alábbi határozatot hozza:

Szentpéterszeg Községi Önkormányzat Képviselő-testülete Kun Tibor és Kun Tiborné kérelmében szereplő használatában lévő szentpéterszegi 228 hrsz-ú ingatlan mögött elhelyezkedő önkormányzati tulajdonú ingatlanok vételi ajánlatát sem és a csere ajánlatát sem fogadja el.  
Határidő: azonnal
Felelős: Olajos Mihály
6. napirendi pont B.)

Olajos Mihály: Úgy szintén kiküldésre került az általános iskola igazgatójának levele, mely egy intézményi tanács létrehozásáról és abban való delegáltságról szól. Az intézmény vezetőjének félévente be kell számolnia az iskolában folyó munkáról az intézményi tanácsnak. Egy főt delegálhatunk a településről az intézményi tanácsba, mert helyben van az iskola székhelye. Amennyiben úgy döntünk, hogy élni kívánunk vele, nem kitétel, hogy képviselő legyen a megbízottunk. Lehet pedagógus, szülő, és bárki a településről. Turzó Lajosnét javaslom delegálni, hiszen volt pedagógusról beszélek, rálátása van a tevékenységre, és vállalná is.
Kovács Imre: Delegálni kell, elfogadom a javaslatot, hiszen köztiszteletben álló személyről van szó.
Olajos Mihály: Nem lévén más javaslat, kérem szavazzunk róla.
A döntéshozatalban résztvevők száma: 4 fő

A Képviselő-testület 4 igen szavazattal a következő határozatot hozta meg. 

105/2013. (X. 31.)Önk. számú

HATÁROZAT

Szentpéterszeg Község Önkormányzatának Képviselő-testülete a nemzeti köznevelésről szóló 2011. évi CXC. törvény 73. §. (3) bekezdése alapján a Szentpéterszegi Általános Iskola Intézményi Tanácsába visszavonásig Thurzó Lajosné 4121 Szentpéterszeg, Kossuth u. 12. szám alatti lakost delegálja.

A képviselő-testület felhatalmazza a polgármestert, hogy a döntésről, a delegált tag személyéről az intézményvezetőt tájékoztass.

Felelős: Olajos Mihály polgármester

Határidő: azonnal
Olajos Mihály: Van-e valakinek közérdekű bejelentése, amit még szeretne velünk megosztani? Amennyiben nincs több megbeszélni való nem lévén az ülést bezárom.

K.m.f.



Olajos Mihály



             Dr. Vámosi Margit Tünde



  polgármester



                           jegyző 

